Diari Oficial de la Generalitat Valenciana


Sumari del DOGV 3839, del 19-09-2000 (2000/7380)

ORDRE de 7 de setembre de 2000, de la Conselleria de Justícia i Administracions Públiques, de modificació de l'Ordre de 29 de setembre de 1999, de la Conselleria de Justícia i Administracions Públiques, per la qual es desplega el Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2000/09/07/(2)/dof/vci/html**

### Dades del document

Número de DOGV
:   3839

Data del DOGV
:   19-09-2000

Secció del DOGV
:   I. DISPOSICIONS GENERALS

Número del document
:   2000/7380


Data del document
:   07-09-2000

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * Conselleria Justícia i Administracions Públiques
    * legislació
    * organització administrativa
    * reglament intern
    * administració regional

ORDRE de 7 de setembre de 2000, de la Conselleria de Justícia i Administracions Públiques, de modificació de l'Ordre de 29 de setembre de 1999, de la Conselleria de Justícia i Administracions Públiques, per la qual es desplega el Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques. [2000/A7380]
  
El Decret 112/2000, de 18 de juliol, de Govern Valencià, publicat en el Diari Oficial de la Generalitat Valenciana número 3.798, ha modificat determinats preceptes del Decret 91/1999, de 30 de juliol, del Govern Valencià, pel qual s'aprovà el Reglament Orgànic i Funcional de la Conselleria de Justícia i Administracions Públiques, i ha determinat la reassignació de les competències que corresponen als centres directius d'aquesta Conselleria, en virtut del Decret 7/2000, de 22 de maig del president de la Generalitat Valenciana.
  
Aquesta reassignació de competències fa necessari modificar alhora determinats preceptes de l'Ordre de 29 de setembre de 1999, de la Conselleria de Justícia i Administracions Públiques, que conté els serveis que integren els distints centres directius i les funcions que han desplegar d'acord amb les competències que tenen atribuïdes pel Reglament Orgànic i Funcional.
  
En conseqüència, fent ús de les facultats atribuïdes per la disposició final primera del Decret 112/2000, de 18 de juliol, del Govern Valencià, i els articles 35.e i 71 de la Llei 5/1983, de 30 de desembre, de Govern Valencià, amb l'informe previ de la Conselleria d'Economia, Hisenda i Ocupació i la Direcció General de Funció Pública,
  
ORDENE
  
Article Únic
  
Modificar l'article 2 de l'Ordre de 29 de setembre de 1999, de la Conselleria de Justícia i Administracions Públiques, de desplegament del Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, el qual queda redactat de la forma següent:
  
«Article 2. De la Secretaria General
  
La Secretaria General s'estructura en les unitats següents:
  
1. Secretaria General Administrativa.
  
2. Servei Jurídic.
  
3. Gabinet Tècnic.
  
4. Servei d'Entitats Jurídiques.
  
5. Servei d'Informàtica Departamental.
  
1. De la Secretaria General Administrativa depenen els serveis que despleguen les funcions derivades de les competències atribuïdes a la Secretaria General, per l'article 8 del Reglament Orgànic i Funcional, segons els apartats següents:
  
- Oficina de Gestió Pressupostària, les previstes en els apartats c), d), f) i m).
  
- Servei de Gestió Administrativa, les previstes en els apartats a), b) i e).
  
2. El Servei Jurídic exerceix les funcions derivades de les competències atribuïdes a la Secretaria General, per l'article 8 del Reglament Orgànic i Funcional, en els apartats i), j) i n).
  
3. El Gabinet Tècnic té encomanat l'assistència i l'assessorament tècnic de caràcter general i, especialment, al conseller.
  
4. El Servei d'Entitats Jurídiques desplega les funcions derivades de les competències atribuïdes a la Secretaria General, per l'article 8 del Reglament Orgànic i Funcional, en l'apartat o).
  
5. El Servei d'Informàtica Departamental exerceix les funcions derivades de les competències atribuïdes a la Secretaria General, per l'article 8 del Reglament Orgànic i Funcional, en els apartats h) i l).»
  
DISPOSICIÓ DEROGATÒRIA
  
Queda derogat l'article 6 de l'Ordre de 29 de setembre de 1999, de la Conselleria de Justícia i Administracions Públiques, per la qual es desplega el Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, que queda sense contingut.
  
DISPOSICIÓ FINAL
  
Aquesta ordre vigirà el mateix dia de la publicació en el Diari Oficial de la Generalitat Valenciana.
  
València, 7 de setembre de 2000
  
El conseller de Justícia i Administracions Públiques,


Còpia Permalink ELI